Om Dansk Biografisk Leksikon
Dansk Biografisk Leksikon er et hovedværk i dansk biografisk litteratur. Det er udkommet i tre udgaver, senest 1979-84, redigeret af Svend Cedergreen Bech. 3. udgave ligger til grund for denne onlineudgave og rummer over 13.000 artikler om betydningsfulde danskere gennem tiderne.
I forbindelse med digitaliseringen af bogværket blev artiklerne inddelt i kategorier. Og næsten 1.000 biografier blev opdateret af Gyldendal 2014-16.
Bogværket rummede en vejledning, der beskriver den oprindelige redaktions udvalg og principper for forkortelser mm. Læs Vejledning til 3. Udgave. 